**Υ Φ Ο Σ**

**Ως προς την μορφή**

* **Λιτό:** Χωρίς περίτεχνα εκφραστικά μέσα και περίπλοκες συντακτικές δομές. Κυριαρχία παράταξης ή ασύνδετου.
* **Οικείο:** Καθημερινό λεξιλόγιο, α΄ και β΄ πρόσωπο, παράταξη και ασύνδετο.
* **Ζωντανό:** Παραδείγματα, διάλογος, ευθύς λόγος, ρητορικές ερωτήσεις, ενεργητική σύνταξη, πληθώρα σχημάτων λόγου (μεταφορές, παρομοιώσεις εικόνες…)
* **Λυρικό:** Ποιητική λειτουργία του λόγου, συνυποδηλώσεις, επίκληση στο συναίσθημα.
* **Επιτηδευμένο:** Ρητορισμός, διαδοχική υπόταξη, λεκτικός πληθωρισμός.
* **Εναργές:** Ακρίβεια, σαφήνεια, πλούσιο λεξιλόγιο, υπόταξη (όχι διαδοχική).
* **Επίσημο:** Σπάνιες λέξεις, ειδικό λεξιλόγιο, γ΄ πρόσωπο, παθητική σύνταξη, επίκληση στη λογική.

**Ως προς τη δομή**

* **Χαλαρό:** Λίγες σκέψεις, συνειρμική λειτουργία του λόγου, παρεκβάσεις, επαναλήψεις.
* **Πυκνό:** Οικονομία λέξεων στην έκφραση των σκέψεων.
* **Φροντισμένο:** Αυστηρή οργάνωση των σκέψεων κατά ενότητες, διαρθρωτικές λέξεις, έλλειψη παρεκβάσεων ή πλατειασμών.

**Ως προς το σκοπό**

* **Χιουμοριστικό:** Ψυχαγωγικός χαρακτήρας.
* **Σαρκαστικό:** Ειρωνεία.
* **Εξομολογητικό:** Παρελθοντικοί χρόνοι, α΄ πρόσωπο.
* **Διδακτικό:** Πληροφόρηση του δέκτη.
* **Προτρεπτικό:** Προσπάθεια νουθεσίας ή παρότρυνσης του δέκτη.

Όταν ζητείται να διακρίνουμε το ύφος ενός κειμένου, πρέπει να αναφέρουμε τα εξής:

Τον **χαρακτηρισμό** του ύφους (π.χ. *λιτό*)

**Αιτιολόγηση** (π.χ. *διότι λείπουν τα περίτεχνα εκφραστικά μέσα*)

**Τεκμηρίωση,** με παράθεση ενδεικτικών σημείων του κειμένου που επαληθεύουν τον χαρακτηρισμό.

**Ζωντάνια – Παραστατικότητα**

Μέσα με τα οποία επιτυγχάνονται:

Φυσικό και απλό ύφος, σαφήνεια και ακρίβεια, διάλογος, α΄ ενικό και πληθυντικό πρόσωπο, παραδείγματα, ερωταποκρίσεις, ευθύς λόγος